تیور (فلم)

تیور ایک بھارتی بالی وڈ فلم ہے جو 9 جنوری 2015 کو جاری (ریلیز) ہوئی-یہ فلم گناسیکھر نے لکھی ہے اور اس کی ہدایت کاری امیت شرما نے کی ہے-فلمی ستاروں میں ارجن کپور، سوناکشی سنہا، منوج باجپائی اور راجیش شرما شامل ہیں جن کا اس فلم میں مرکزی کردار ہے-
## کاسٹ
* ارجن کپور بحیثیتِ پنٹو (ایک نوجوان کبڈی کا کھلاڑی)
* سوناکشی سنہا بحیثیتِ رادھیکا (ایک پروفیشنل رقاصہ)
* منوج باجپائی بحیثیتِ گجندر سنگھ ( ایک نامی گرامی غنڈہ)
* راجیش شرما بحیثیتِ مہندر سنگھ (گجندر کا بھائی ،ہوم منسٹر )
## کہانی
پنٹو (ارجن کپور) ایک بہن کا اکلوتا بھائی، کبڈی کا نوجوان کھلاڑی، غیر شادی شدہ، والد پولیس آفیسر- چار دوستوں میں سے ایک کی شادی پر باقی ساروں کے ساتھ ایک دن کے لیے متھرا جاتا ہے-
---*---*---*---
مہندر سنگھ (راجیش شرما) متھرا اور گرد و نواح کا ہوم منسٹڑ-بھا ئی گجندر سنگھ (منوج باجپائی) کے ذریعے مخالفین کو ٹھکانے لگوانے کا کام لیتا -بدلے میں گجندر کو مکمل سپورٹ دے دیتا - نتیجتا گجندر متھرا کا وہ غنڈہ بن چکا تھا جس کے نام سے بھی لوگ کانپتے تھے-
---*----*----*----
مہندر سنگھ کے اعزاز میں منعقد کی جانے والی ایک تقریب میں رادھیکا (سوناکشی سنہا) کا رقص دیکھ کر گجندر اس پر عاشق ہو جاتا ہے- ایک دن اس کے آفس پہنچ کر اظہارِ محبت کرتا ہے اور شادی کے لیے کہتا ہے-رادھیکا نرمی سے منع کر دیتی ہے اور کچھ پریشان بھی ہو جاتی ہے- متھرا ہی میں رہنے کی وجہ سے وہ گجندر کو خوب جانتی تھی- اس کے نام، اس کے رعب اور دبدبے سے بھی اچھی طرح واقف تھی- گجندر اس وقت کچھ کہے بنا خاموشی سے واپس آجاتا ہے- بعد میں گجندر اپنے ایک ٹی- وی رپورٹر “دوست“ سے ملنے جاتا ہے - ٹی-وی رپورٹر بھرے دفتر میں اس کو بے عزت کر دیتا ہے اور کہتا ہے کہ آئندہ میری بہن سے کبھی ملنے کی کوشش نہ کرنا -اب گجندر کو پتا چلتا ہے کہ رادھیکا اس رپورٹر کی بہن ہے- بھرے دفتر میں ہو نے والی اس بے عزتی کو گجندر جیسا غنڈہ بھلا کیسے پی سکتا تھا- سو اگلے دن اپنے غنڈوں کے ذریعے بھرے بازار میں بڑے بے رحما نہ طریقے سے تلواروں کے واروں سے اس رپورٹر کو قتل کر وادیتا ہے-رادھیکا کے والدین کو قریبی اعزاء یہ مشورہ دیتے ہیں کہ رادھیکا کو کسی دوسرے ملک بھیج دیا جائے تا کہ گجندر اس کا خیال دل سے نکال دے- ورنہ گجندر رادھیکا کے لیے مزید قتل کرنے سے بھی دریغ نہیں کرے گا-طے یہ پاتا ہے کہ رادھیکا یہاں سے پہلے دہلی جائے گی اور پھر دہلی سے کسی دوسرے ملک- ریل کا ٹکٹ کٹا کر رادھیکا جب پیچھے مڑتی ہے تو پیچھے ہی گجندر سنگھ کھڑا ہوتا ہے- گجندر، رادھیکا کو بالوں سے پکڑ کر جیپ کی طرف لے جانے لگتا ہے-
- *---*----*---*---*----*---*---*----*---*---*----*---*-
پنٹو دوست کی شا دی سے فارغ ہو کر واپسی کا ٹکٹ لینے اسٹیشن پہنچتا ہے- جب وہ ایک بندے کو بالوں سے پکڑ کر ایک لڑکی کو لے جاتے ہوئے دیکھتا ہے تو پہلے نرمی سے اس سے پوچھتا ہے - سخت جواب ملنے پر وہ اسے مکا مارتا ہے - اسی وقت اس پر فائرنگ کی جاتی ہے -جان بچانے کے لیے وہ قریب کھڑی جیپ اسٹارٹ کرتا ہے اور لڑکی کے ساتھ وہاں سے بھاگ نکلتا ہے- گجندر کے غنڈے اس کا تعاقب کرتے ہیں- کئی بار وہ اسے پکڑنے کے قریب ہوجاتے ہیں مگر بالآخر پنٹو انھیں غچہ دے کر غائب ہو جاتا ہے - گجندر اپنے بھائی مہندر سے کہلواکر شہر کے خارجی اور داخلی راستوں کی ناکہ بندی کروادیتا ہے- اب یہاں پنٹو خالص فلمی انداز میں اس ناکہ بندی کوتوڑ کر بھاگ جاتا ہے- اپنے گھر پہنچ کر پنٹو بہن کو مختصرا ساری کہانی سمجھا تا ہے اور رادھیکا کو اس کے کمرے میں چھپا دیتا ہے-والدین کو اس لیے نہیں بتاتا کہ وہ اس کے آئے روز کے لڑائی جھگڑوں سے پہلے ہی تنگ ہوتے ہیں-

## گا نے

## حوالہ جات

زمرہ:2010ء کی دہائی کی ایکشن فلمیں
زمرہ:2010ء کی دہائی کی ہندی زبان کی فلمیں
زمرہ:2015 کی بھارتی فلمیں
زمرہ:2015ء کی فلمیں
زمرہ:اتر پردیش میں عکس بند فلمیں
زمرہ:ان پٹ کی غلطیوں کے ساتھ ٹریک فہرستیں
زمرہ:ایک آئٹم نمبر والی فلمیں
زمرہ:بھارتی ایکشن فلمیں
زمرہ:بھارتی فلمیں
زمرہ:راجستھان میں عکس بند فلمیں
زمرہ:مصالحہ فلمیں
زمرہ:ممبئی میں عکس بند فلمیں
زمرہ:ہندی زبان کی فلمیں
زمرہ:بھارت میں کبڈی
زمرہ:ویکی ڈیٹا سے مختلف مختصر وضاحت
زمرہ:ساجد-واجد کی مرتب کردہ موسیقی پر مشتمل فلمیں
زمرہ:سلمان خان کی ثقافتی عکاسی
زمرہ:تیلگو فلموں کے ہندی ریمیک
زمرہ:ہندی زبان کی ایکشن فلمیں
زمرہ:وارنر بروز کی فلمیں